Ескерту. 13 - бапқа өзгерістер енгізілді - ҚР 2003.10.13 № 488 , 2006.01.10 № 116 (01.01.2006 бастап қолданысқа енгiзiледi), 2007.01.12 № 222 (ресми жарияланған күнінен бастап алты ай өткеннен кейін қолданысқа енгізіледі), 2011.07.15 № 461 - IV (алғашқы ресми жарияланғанынан кейін алты ай өткен соң қолданысқа енгізіледі), 2007.07.26 № 313 (қолданысқа енгізілу тәртібін 2- баптан қараңыз), 2009.12.11 № 229 -IV (қолданысқа енгізілу тәртібін 2- б. қараңыз); 16.05.2014 № 203 -V (алғашқы ресми жарияланған күнінен кейін алты ай өткен соң қолданысқа енгізіледі) Заңдарымен.

## 13-1- бап. Астық қолхаттарын ұстаушылардың мемлекеттік электрондық тізілімін жүргізу

1. Тізілімді уәкілетті орган белгілеген тәртіппен құқық және жер кадастрларының деректері, рұқсаттар мен хабарламалар, жеке және заңды тұлғаларды тіркеу, бухгалтерлік есеп және қаржылық есептілік саласындағы орталық атқарушы органдардың, басқа да орталық және жергілікті атқарушы органдардың, сондай - ақ "Азаматтарға арналған үкімет" мемлекеттік корпорациясының мәліметтері негізінде тіркеуші қалыптастырады және жүргізеді. Астық қолхаттарын шығару, олардың айналымы және оларды өтеу тәртібі, тізілімге қолжетімділікті беру тәртібі Астық қолхаттарын ұстаушылардың мемлекеттік электрондық тізілімін қалыптастыру және жүргізу қағидаларында айқындалады. Тізілімге деректерді берудің нысандарын, көлемін және мерзімділігін тиісті уәкілетті органдар белгілейді.

- 2. Тізілім деректері мемлекетке тиесілі.

Тізілімді пайдаланушылар үшін оның деректеріне қолжетімділікті тіркеуші ақпараттық жүйенің веб - порталы арқылы қамтамасыз етеді.

- 3. Тізілім деректерін уәкілетті орган және облыстардың жергілікті атқарушы органдары астық нарығы мониторингін жүзеге асыру үшін пайдаланады.
- 4. Тіркеушінің функциялары:

1) ақпараттық жүйе арқылы тізілім деректерін қалыптастыру, жүргізу және сақтау;

- 2) клиенттің жеке шотын ашу;
- 3) жеке шот бойынша жекелеген операцияларды тіркеу;

4) Қазақстан Республикасының заңдарына сәйкес ақпараттық жүйеге қосылған мәліметтерді алу құқығына ие мемлекеттік органдарға ақпарат ұсыну;

- 5) ақпараттық жүйені пайдаланушыларға ақылы электрондық қызметтер көрсету;
- 6) ақпараттық жүйенің веб - порталында ақпаратты жариялау;
- 7) Қазақстан Республикасының заңнамасына сәйкес өзге де функциялар.

Ескерту. 5 - тарау 13 -1- баппен толықтырылды - ҚР 09.04.2016 № 502 - V Заңымен (алғашқы ресми жарияланған күнінен бастап үш ай өткен соң қолданысқа енгізіледі).

## 14- бап. Астық қабылдау кәсiпорнының мiндеттерi

Астық қабылдау кәсiпорны: 1) астық сақтау тәртiбiн, сондай - ақ олардың саны мен сапасы жағынан белгiленген тәртiппен бекiтiлген нормативтiк құқықтық актiге сәйкес сақталуын қамтамасыз ететiн iс - шараларды сақтауға; 2) қажет болған жағдайларда белгiленген тәртiппен астық иелерiне оның сынамаларын iрiктеп алуды қамтамасыз етуге; 3) астық сақтау шартының талаптарына сәйкес және астық қолхатын ұстаушының бұйрығы негізінде осы Заңның 31 - бабында көзделген және осы астық қолхаты бойынша астықты сақтағаны үшін берешегінің болмауы жағдайларын қоспағанда, сақтаулы астықтың тиісті көлемін босату жолымен астық қолхатын өтеуге міндетті.

- 4) алып тасталды - ҚР 04.12.2015 № 435 - V (01.01.2016 бастап қолданысқа енгізіледі) Заңымен.